ꯈꯝꯕ ꯊꯣꯏꯕꯤ

**ꯈꯝꯕ ꯊꯣꯢꯕꯤ** (***ꯈꯝꯕ ꯊꯣꯏꯕꯤ ꯁꯩꯔꯦꯡ*** ) ꯑꯁꯤ ꯃꯣꯢꯔꯥꯡ ꯀꯪꯂꯩꯔꯣꯜꯒꯤ ꯁꯥꯢꯑꯣꯟ ꯂꯥꯡꯑꯣꯟ ꯷ꯀꯤ ꯃꯅꯨꯡꯗ ꯑꯔꯣꯢꯕ ꯑꯣꯢꯔꯤꯕ ꯈꯨꯃꯟ ꯈꯝꯕ ꯑꯃꯗꯤ ꯃꯣꯏꯔꯥꯡ ꯊꯣꯏꯕꯤꯒꯤ ꯅꯨꯡꯁꯤ ꯋꯥꯔꯤꯗ ꯌꯨꯝꯐꯝ ꯑꯣꯏꯕ ꯃꯤꯇꯩꯂꯣꯟꯒꯤ ꯁꯩꯔꯦꯡ ꯂꯤꯁꯥꯡ ꯑꯃꯅꯤ ꯫ ꯁꯩꯔꯦꯡ ꯑꯁꯤ ꯁꯃꯨꯔꯧ ꯈꯨꯜꯂꯦꯟꯒꯤ ꯍꯤꯖꯝ ꯑꯉꯥꯡꯍꯜꯅ ꯏꯕꯅꯤ ꯫

## ꯄꯨꯋꯥꯔꯤ
ꯈꯝꯕ ꯊꯣꯢꯕꯤ ꯁꯩꯔꯦꯡ ꯑꯁꯤ ꯁꯃꯨꯔꯧꯒꯤ ꯁꯩꯔꯦꯡꯕ ꯍꯤꯖꯝ ꯑꯉꯥꯡꯍꯜꯅ ꯏꯕꯅꯤ ꯫
ꯁꯩꯔꯦꯡ ꯑꯁꯤ ꯏꯗ꯭ꯔꯤꯉꯩꯗ, ꯊꯥꯢꯅꯒꯤ ꯀꯦꯀꯦ ꯃꯣꯢꯂꯥꯡ (ꯀꯦꯒꯦ ꯃꯣꯢꯔꯥꯡ) ꯂꯩꯄꯥꯛꯇ ꯋꯥꯔꯤꯁꯤ ꯈꯨꯅꯨꯡ ꯏꯁꯩꯒꯤ ꯁꯛꯂꯣꯟꯗ ꯁꯛꯅ ꯁꯣꯟꯅꯔꯝꯢ ꯫  ꯑꯗꯨꯕꯨ ꯑꯉꯥꯡꯍꯜꯒꯤ ꯃꯩꯇꯩꯂꯣꯟꯒꯤ ꯂꯣꯢꯅꯁꯤꯟꯂꯣꯟꯗ ꯇꯦꯡꯕꯥꯡꯁꯤꯒꯤ ꯃꯇꯨꯡꯗꯒꯤꯗꯤ ꯋꯥꯔꯤꯁꯤ ꯃꯃꯤꯡ ꯆꯠꯄ ꯈꯪꯍꯦꯟ ꯍꯦꯟꯒꯠꯂꯛꯈꯤ ꯫

## ꯁꯝꯂꯞꯄ ꯋꯥꯔꯤ
### ꯄꯨꯔꯦꯝꯕ ꯁꯤꯈꯤꯕ
ꯈꯝꯕꯒꯤ ꯃꯄꯥꯕꯨ ꯄꯨꯔꯦꯝꯕꯅ ꯈꯝꯕ ꯄꯣꯛꯄꯗ ꯍꯔꯥꯎꯃꯟꯕꯗꯒꯤ ꯂꯥꯟꯒꯤ ꯄꯨꯡ ꯌꯩꯔꯨꯕꯒꯤꯗꯃꯛ ꯄꯨꯔꯦꯝꯕ ꯅꯣꯡꯒꯥꯈꯤ ꯫
### ꯈꯝꯕꯒꯤ ꯄꯨꯟꯁꯤ
ꯈꯨꯃꯟ ꯈꯝꯕ ꯑꯁꯤ ꯄꯤꯛꯂꯤꯉꯩꯗꯒꯤ ꯍꯧꯅ ꯄꯨꯡ ꯄꯥꯡ ꯁꯨꯗꯕ ꯂꯝꯖꯥ ꯁꯔꯥ ꯑꯣꯢꯅ ꯆꯥꯎꯔꯛꯏ ꯫ ꯃꯍꯥꯛꯀꯤ ꯃꯆꯦꯝ ꯈꯝꯅꯨꯅ ꯃꯍꯥꯛꯄꯨ ꯆꯥꯎꯅꯕ ꯌꯣꯛꯂꯛꯄꯗ ꯑꯋꯥ ꯑꯅꯥ ꯀꯌꯥ ꯈꯥꯡꯈꯤꯗꯕ ꯅꯠꯇꯦ ꯫ ꯃꯍꯥꯛꯅ ꯆꯥꯎꯕ ꯁꯔꯦꯞ ꯐꯥꯔꯕ ꯃꯇꯝꯗ ꯃꯍꯥꯛꯅ ꯃꯍꯥꯛꯀꯤ ꯃꯆꯦꯝꯒꯤ ꯃꯇꯦꯡ ꯄꯥꯡꯕ ꯄꯥꯝꯂꯛꯈꯤ ꯫ ꯑꯗꯨꯅ ꯃꯆꯦꯝꯒꯤ ꯃꯇꯦꯡ ꯄꯥꯡꯕ ꯑꯣꯢꯅ ꯊꯕꯛ ꯁꯨꯅꯕ ꯊꯕꯛ ꯊꯤꯕ ꯊꯣꯛꯂꯛꯈꯤ ꯫ ꯅꯣꯡꯃ ꯀꯣꯔꯧ ꯅꯨꯃꯤꯠꯇ ꯃꯍꯥꯛꯅ ꯀꯦꯀꯦ ꯃꯣꯢꯂꯥꯡ ꯂꯩꯄꯥꯛꯀꯤ ꯅꯤꯡꯊꯧꯒꯤ ꯃꯅꯥꯎꯅꯨꯄꯥ ꯆꯤꯡꯈꯨ ꯑꯈꯨꯕꯒꯤ ꯃꯣꯡꯕ ꯃꯔꯥꯟꯌꯥꯢꯗ ꯊꯨꯡꯂꯨꯔꯦ ꯫ ꯃꯐꯝ ꯑꯗꯨꯗ ꯆꯥꯎꯔꯕ ꯁꯪꯂꯦꯟ ꯑꯗꯨꯒꯤ ꯃꯥꯡꯒꯣꯟꯗ ꯃꯣꯢꯔꯥꯡ ꯊꯣꯢꯕꯤꯅ ꯐꯤꯁꯥ ꯂꯣꯟꯁꯥ ꯇꯧꯗꯨꯅ ꯂꯩꯔꯝꯕꯗꯨ ꯄꯨꯟꯁꯤꯒꯤ ꯑꯍꯥꯟꯕꯒꯤ ꯑꯣꯢꯅ ꯎꯖꯈꯤ ꯫ ꯃꯁꯥ ꯃꯎ ꯐꯔꯕ ꯑꯃꯗꯤ ꯆꯨꯡ ꯐꯤꯔꯥꯜ ꯆꯥꯔꯕ ꯈꯝꯕꯕꯨ ꯍꯦꯛ ꯎꯕ ꯃꯤꯠꯀꯨꯞꯇ ꯊꯣꯢꯕꯤꯗꯤ ꯃꯍꯥꯛꯀꯤ ꯊꯃꯣꯢ ꯈꯨꯗꯛꯇ ꯂꯝꯂꯥꯟꯕ ꯃꯥꯒꯤ ꯃꯐꯝꯗ ꯁꯤꯟꯅꯈ꯭ꯔꯦ ꯫

ꯅꯣꯡꯕꯥꯟ ꯀꯧꯕ ꯄꯥꯊꯧ ꯑꯃꯅ ꯈꯨꯃꯟ ꯈꯝꯕ ꯕꯨ ꯃꯥꯡꯍꯟ ꯇꯥꯛꯍꯟꯅꯕ ꯁꯤꯜꯂꯛꯈꯤ꯫ ꯃꯇꯝ ꯀꯨꯢꯅ ꯀꯦꯀꯦ ꯃꯣꯢꯂꯥꯡ ꯂꯩꯄꯥꯛꯇ ꯂꯝꯆꯦꯜ, ꯃꯨꯛꯅꯥ ꯀꯥꯡꯆꯩ ꯑꯃꯗꯤ ꯈꯣꯡ ꯀꯥꯡꯆꯩ ꯗ ꯅꯣꯡꯕꯥꯟ ꯕꯨ ꯃꯥꯢꯊꯤꯕ ꯄꯤꯕꯤꯅꯕ ꯃꯤ ꯂꯩꯔꯛꯈꯤꯗꯕꯗꯨ ꯈꯝꯕ ꯊꯣꯛꯂꯛꯄꯗꯒꯤꯗꯤ ꯃꯍꯥꯛꯀꯤ ꯍꯥꯢꯔꯤꯕ ꯋꯥꯐꯝ ꯑꯁꯤ ꯀꯥꯢꯔꯛꯈꯤ꯫  ꯍꯧꯔꯛꯄꯗꯗꯤ ꯆꯤꯡꯈꯨ ꯑꯈꯨꯕ ꯅ ꯈꯝꯕ ꯒꯤ ꯃꯐꯝꯗ ꯃꯤꯅꯨꯡꯁꯤ ꯊꯧꯆꯥꯜ ꯎꯠꯂꯝꯃꯤ ꯑꯗꯨꯒ ꯃꯍꯥꯛꯀꯤ ꯁꯥꯊꯤꯔꯕ ꯁꯟ ꯑꯃ ꯁꯦꯜꯍꯟꯕꯒꯤ ꯊꯧ ꯄꯤꯔꯝꯃꯤ꯫ ꯀꯦꯀꯦ ꯃꯣꯢꯂꯥꯡ ꯂꯩꯄꯥꯛ ꯃꯤꯌꯥꯝꯅ ꯈꯝꯕ ꯒꯤ ꯇꯣꯉꯥꯟꯕ ꯃꯇꯤꯛ ꯃꯌꯥꯢ, ꯃꯄꯥꯡꯀꯜ ꯃꯊꯧꯅꯥ ꯃꯂꯤꯡꯆꯦꯜ ꯎꯄꯗ ꯈꯪꯅꯤꯡꯕ ꯑꯃꯗꯤ ꯆꯤꯡꯅꯕ ꯄꯣꯛꯈꯤ꯫ ꯑꯗꯨꯕꯨ ꯃꯍꯥꯛꯀꯤ ꯃꯆꯦꯝ ꯈꯝꯅꯨ ꯅ ꯈꯝꯕ ꯒꯤ ꯑꯁꯦꯡꯕ ꯁꯛꯇꯥꯛ ꯃꯇꯝ ꯈꯔꯗꯤ ꯂꯣꯠꯍꯟꯈꯤ꯫   ꯏꯄꯨꯊꯧ ꯊꯥꯡꯆꯤꯡ ꯒꯤ ꯊꯧꯖꯥꯜꯗꯒꯤ ꯈꯝꯕ ꯑꯃꯗꯤ ꯊꯣꯢꯕꯤ ꯑꯅꯤꯗꯨ ꯂꯣꯛꯇꯥꯛ ꯄꯥꯠꯇ ꯎꯅꯕꯒꯤ ꯇꯥꯟꯖꯥ ꯐꯪꯖꯈꯤ꯫ ꯃꯁꯤꯗ ꯀꯜꯂꯛ ꯈꯝꯕꯜ ꯆꯥꯎꯕ ꯅꯣꯡꯕꯥꯟ ꯅ ꯀꯜꯂꯛꯈꯤ ꯫

ꯈꯝꯕꯅ ꯀꯥꯎ ꯐꯥꯕ ꯑꯃꯗꯤ ꯃꯍꯥꯛꯀꯤ ꯃꯇꯤꯛ ꯃꯊꯧꯅꯥ ꯗꯨꯅ ꯃꯔꯝ ꯑꯣꯢꯔꯒ ꯃꯍꯥꯛ ꯃꯃꯤꯡ ꯆꯠꯄ ꯍꯧꯔꯛꯈꯤ ꯑꯃꯗꯤ ꯂꯩꯄꯥꯛ ꯅꯤꯡꯊꯧ ꯅ ꯆꯥꯟꯕꯤꯕ ꯍꯧꯔꯛꯈꯤ ꯫ 

ꯃꯁꯤꯗ ꯈꯝꯕ ꯕꯨ ꯄꯨꯟꯁꯤ ꯃꯥꯡꯍꯟꯒꯦ ꯍꯥꯢꯗꯨꯅ ꯀꯜꯂꯛ ꯌꯦꯡꯊꯤꯕꯁꯤꯡꯅ ꯁꯥꯃꯨ ꯈꯣꯡꯌꯦꯠꯇꯨꯅ ꯂꯥꯛꯅꯈꯤ꯫ ꯑꯗꯨꯒ ꯊꯣꯢꯕꯤ ꯕꯨ ꯀꯕꯣ ꯂꯩꯄꯥꯛ ꯇ ꯂꯣꯢ ꯊꯥꯈꯤ꯫ ꯄꯨꯝꯅꯃꯛ ꯑꯁꯤ ꯑꯣꯢꯗꯨꯅꯁꯨ ꯈꯝꯕ ꯊꯣꯢꯕꯤ ꯑꯅꯤꯒꯤ ꯅꯨꯡꯁꯤꯅꯕꯗꯤ ꯀꯩꯗꯧꯅꯨꯡꯗ ꯃꯌꯦꯡ ꯇꯥꯈꯤꯕ ꯂꯩꯈꯤꯗꯦ꯫ 
ꯐꯥꯏꯜ:Khamba_and_Thoibi_(The_Tiger_Hunt).jpg
ꯃꯇꯝ ꯈꯔꯒꯤ ꯃꯇꯨꯡꯗ ꯊꯣꯢꯕꯤ ꯂꯣꯢ ꯀꯥꯔꯛꯄ ꯃꯇꯨꯡꯗ ꯈꯝꯕ ꯑꯃꯗꯤ ꯃꯍꯥꯛꯀ ꯃꯌꯦꯛ ꯁꯦꯡꯅ ꯂꯨꯍꯣꯡꯗ꯭ꯔꯤꯉꯩꯗ ꯅꯣꯡꯕꯥꯟ ꯒꯤ ꯄꯨꯟꯁꯤꯒꯤ ꯃꯂꯥꯢꯕꯛ ꯂꯦꯞꯈꯤ꯫ ꯅꯣꯡꯕꯥꯟ ꯈꯣꯢꯔꯦꯟꯇꯥꯛꯀꯤ ꯀꯩ ꯅ ꯆꯥꯕꯗ ꯁꯤꯈꯤ꯫ ꯑꯗꯨꯒ ꯀꯩ ꯑꯗꯨꯅ ꯈꯝꯕ ꯅ ꯍꯥꯠꯈꯤ꯫ ꯃꯁꯤꯒꯤ ꯃꯇꯨꯡꯗ ꯈꯝꯕ ꯑꯃꯗꯤ ꯊꯣꯢꯕꯤ ꯂꯨꯍꯣꯡꯈꯤ ꯫

## ꯄꯟꯗꯨꯞ ꯑꯃꯗꯤ ꯇꯥꯡꯀꯛ
ꯁꯩꯔꯦꯡ ꯂꯤꯁꯥꯡ ꯑꯁꯤ ꯄꯔꯥ ꯱꯵ ꯁꯥꯡꯏ ꯑꯗꯨꯒ ꯇꯥꯡꯀꯛ ꯸꯱ ꯁꯨꯏ ꯫ꯆꯥꯎꯔꯥꯛꯅ ꯄꯔꯦꯡ ꯑꯁꯤ ꯂꯤꯁꯤꯡ ꯀꯨꯟꯊ꯭ꯔꯥꯃꯔꯤ ꯔꯣꯝꯅꯤ ꯫

### ꯱ꯟꯕ ꯄꯟꯗꯨꯞ
ꯑꯍꯥꯟꯕ ꯄꯟꯗꯨꯞ ꯑꯁꯤ ꯇꯥꯡꯀꯛ ꯲ ꯌꯥꯎꯢ ꯫

### ꯲ꯁꯨꯕ, ꯳ꯁꯨꯕ ꯑꯃꯗꯤ ꯴ꯁꯨꯕ ꯄꯟꯗꯨꯞꯁꯤꯡ
* ꯲ꯁꯨꯕ ꯄꯟꯗꯨꯞ ꯑꯁꯤ *ꯀꯥꯡ ꯁꯥꯟꯅꯕ* ꯀꯧꯕ ꯇꯥꯡꯀꯛ ꯑꯃ ꯈꯛꯇ ꯌꯥꯎꯏ꯫
 
* ꯳ꯁꯨꯕ ꯄꯟꯗꯨꯞ ꯑꯁꯤ *ꯏꯟ ꯆꯤꯡꯕ* ꯀꯧꯕ ꯇꯥꯡꯀꯛ ꯑꯃ ꯈꯛꯇ ꯌꯥꯎꯏ꯫

* ꯴ꯁꯨꯕ ꯄꯟꯗꯨꯞ ꯑꯁꯤ ꯇꯥꯡꯀꯛ ꯲ ꯌꯥꯎꯏ꯫ ꯑꯍꯥꯟꯕ ꯑꯁꯤ *ꯀꯥꯡꯖꯩ* ꯀꯧꯏ ꯑꯗꯨꯕꯨ ꯲ ꯁꯨꯕ ꯇꯥꯡꯀꯛ ꯑꯁꯤꯒꯤ ꯃꯃꯤꯡ ꯂꯩꯇꯦ ꯫

### ꯵ꯁꯨꯕ ꯄꯟꯗꯨꯞ

### ꯶ꯁꯨꯕꯗꯒꯤ ꯱꯱ꯁꯨꯕ ꯐꯥꯎꯕ ꯒꯤ ꯄꯟꯗꯨꯞ
* ꯶ꯁꯨꯕ ꯄꯟꯗꯨꯞ ꯑꯁꯤ ꯇꯥꯡꯀꯛ ꯴ ꯌꯥꯎꯏ ꯫ ꯱ꯟꯕ ꯑꯁꯤ *ꯂꯝꯖꯦꯜ* ꯀꯧꯏ ꯑꯗꯨꯕꯨ ꯑꯇꯩꯁꯤꯗꯤ ꯃꯃꯤꯡ ꯂꯩꯇꯦ ꯫
 
* ꯷ꯁꯨꯕ ꯄꯟꯗꯨꯞ ꯑꯁꯤ ꯇꯥꯡꯀꯛ ꯱꯵ ꯌꯥꯎꯏ ꯫ ꯱ꯟꯕ ꯇꯥꯡꯀꯛ ꯑꯁꯤ *ꯀꯥꯎ* ꯀꯧꯏ ꯑꯗꯨꯕꯨ ꯑꯇꯩꯁꯤꯗꯤ ꯃꯃꯤꯡ ꯂꯩꯇꯦ ꯫

* ꯸ꯁꯨꯕ ꯄꯟꯗꯨꯞ ꯑꯁꯤ ꯇꯥꯡꯀꯛ ꯲ ꯌꯥꯎꯏ ꯫ ꯱ꯟꯕ ꯑꯁꯤ "ꯎꯀꯥꯢ" ꯀꯧꯏ ꯑꯗꯨꯕꯨ ꯑꯇꯩꯁꯤꯗꯤ ꯃꯃꯤꯡ ꯂꯩꯇꯦ ꯫

* ꯹ꯁꯨꯕ ꯄꯟꯗꯨꯞ ꯑꯁꯤ ꯇꯥꯡꯀꯛ ꯳ ꯌꯥꯎꯏ ꯫ ꯱ꯟꯕ ꯑꯁꯤ "ꯍꯩꯖꯤꯡ" ꯀꯧꯏ ꯑꯗꯨꯕꯨ ꯑꯇꯩꯁꯤꯗꯤ ꯃꯃꯤꯡ ꯂꯩꯇꯦ ꯫

* ꯱꯰ꯁꯨꯕ ꯄꯟꯗꯨꯞ ꯑꯁꯤ ꯇꯥꯡꯀꯛ ꯑꯃ ꯈꯛꯇ ꯌꯥꯎꯏ ꯫ ꯃꯃꯤꯡꯗꯤ "ꯇꯣꯔꯕꯨꯡ ꯁꯥꯗꯥꯟꯕ" ꯀꯧꯏ ꯫

* ꯱꯱ꯁꯨꯕ ꯄꯟꯗꯨꯞ ꯑꯁꯤ ꯇꯥꯡꯀꯛ ꯑꯃ ꯈꯛꯇ ꯌꯥꯎꯏ ꯫ ꯃꯃꯤꯡꯗꯤ "ꯁꯃꯨꯈꯣꯡ" ꯀꯧꯏ ꯫

### ꯱꯲ꯁꯨꯕ ꯄꯟꯗꯨꯞ

### ꯱꯳ꯁꯨꯕ ꯄꯟꯗꯨꯞ

### ꯱꯴ꯁꯨꯕ ꯄꯟꯗꯨꯞ

### ꯱꯵ꯁꯨꯕ ꯄꯟꯗꯨꯞ
꯱꯵ꯁꯨꯕ ꯄꯟꯅꯨꯡ ꯑꯁꯤ ꯇꯥꯡꯀꯛ ꯑꯃ ꯈꯛꯇ ꯌꯥꯎꯏ꯫ ꯃꯃꯤꯡ ꯗꯤ "ꯈꯝꯕ ꯊꯣꯢꯕꯤ ꯂꯨꯍꯣꯡꯕ" ꯀꯧꯏ ꯫

## ꯂꯣꯟ ꯍꯟꯗꯣꯛꯄ
* ꯑꯍꯥꯟꯕ ꯑꯣꯢꯅ ꯏꯪꯂꯤꯁ ꯂꯣꯟꯗ ꯍꯟꯗꯣꯛꯄ ꯑꯁꯤ ꯇꯤ.ꯁꯤ.ꯍꯣꯗꯁꯟꯒꯤ ** ''The Meitheis'' ** ꯍꯥꯏꯕ ꯂꯥꯢꯔꯤꯛ ꯑꯁꯤꯗ ꯱꯹꯰꯸ ꯗ ꯏꯈꯤ ꯫
* ꯈꯝꯕ ꯊꯣꯢꯕꯤ ꯁꯩꯔꯦꯡ ꯑꯁꯤ ꯏꯪꯂꯤꯁ ꯂꯣꯟꯗ "Khamba Thoibi and Poems on Manipur" ꯍꯥꯏꯅ Vimala Rainaꯅ ꯍꯟꯗꯣꯛꯇꯨꯅ Government Press, Manipurꯗ ꯱꯹꯶꯳ꯗ ꯐꯣꯡꯈꯤ ꯫ 
* ꯁꯩꯔꯦꯡ ꯑꯁꯤꯒꯤ ꯍꯛꯊꯦꯡꯅꯕ ꯏꯪꯂꯤꯁ ꯂꯣꯟꯗ ꯍꯟꯗꯣꯛꯄ ꯑꯁꯤ Dr. Jodhachandra Sanasam ꯅ ꯲꯰꯱꯷ꯗ ꯇꯧꯈꯤ ꯫ ꯃꯁꯤꯒꯤꯗꯃꯛ ꯃꯍꯥꯛꯁꯤ ꯅꯣꯡꯊꯣꯝꯕꯝ ꯀꯨꯟꯖꯃꯣꯍꯣꯟ ꯁꯤꯡꯍ Award 2017 ꯈꯨꯠꯁꯤꯟꯅꯗꯨꯅ ꯏꯀꯥꯢꯈꯨꯝꯅꯈꯤ ꯫
* ꯂꯣꯏꯇꯣꯡꯕꯝ ꯀꯥꯂꯥꯆꯥꯟꯅ ꯈꯝꯕ ꯊꯣꯢꯕꯤ ꯁꯩꯔꯦꯡ ꯑꯁꯤ ꯍꯤꯟꯗꯤ ꯂꯣꯟꯗ ꯍꯟꯗꯣꯛꯇꯨꯅ "E Pustakalaya"ꯇ ꯐꯣꯡꯈꯤ ꯫

## ꯖꯒꯣꯢ

ꯈꯝꯕ ꯊꯣꯢꯕꯤ ꯖꯒꯣꯢ ꯑꯁꯤ ꯃꯣꯢꯔꯥꯡ ꯂꯥꯛꯄ ꯇ ꯃꯃꯥꯡꯉꯩꯗꯒꯤ ꯁꯥꯔꯛꯄ ꯖꯒꯣꯢ ꯈꯨꯠꯊꯦꯛ ꯑꯃꯅꯤ ꯫
ꯖꯒꯣꯢ ꯑꯁꯤ ꯏꯄꯨꯊꯧ ꯊꯥꯡꯆꯤꯡꯀꯤ ꯂꯥꯢꯁꯪꯗ ꯈꯝꯕ ꯑꯃꯗꯤ ꯊꯣꯢꯕꯤ ꯅ ꯏꯍꯥꯟ ꯍꯥꯟꯅ ꯁꯥꯈꯤ ꯍꯥꯏꯅ ꯊꯥꯖꯅꯩ꯫  ꯖꯒꯣꯢ ꯈꯨꯠꯊꯦꯛ ꯑꯁꯤ ꯉꯁꯤꯁꯨ ꯂꯥꯢ ꯍꯔꯥꯎꯕ ꯀꯨꯝꯃꯩ ꯗ ꯁꯥꯟꯅꯔꯤ ꯫

## ꯃꯤꯌꯥꯝꯒꯤ ꯄꯥꯎꯈꯨꯝꯁꯤꯡ
* ꯉꯥꯡꯈꯂꯋꯥꯢꯗ ** ''Khamba Thoibi museum'' ** ꯍꯥꯏꯕ ꯏꯅꯥꯠꯀꯤ ꯄꯣꯠ ꯆꯩ ꯊꯧꯔꯝ ꯁꯪ ꯑꯃ ꯁꯥꯈ꯭ꯔꯦ꯫

* ꯆꯩꯆꯠ ꯲꯰꯱꯴ꯗ ꯑꯆꯧꯕ ꯅꯩꯅꯃꯤꯐꯝ ꯑꯃ ** ''Khamba Thoibi Seirengda Mityeng Ama'' ** ꯍꯥꯏꯕ ꯃꯤꯡꯊꯣꯟꯒꯤ ꯃꯈꯥꯗ ꯄꯥꯡꯊꯣꯛꯈꯤ꯫
* ꯆꯩꯆꯠ ꯲꯰꯱꯹ꯗ ꯚꯣꯄꯥꯜꯗ canvas Manipuri painting ꯑꯃ ** ''Khambana Kao Phaba'' ** ꯍꯥꯏꯕ ꯃꯤꯡꯊꯣꯟꯒꯤ ꯃꯈꯥꯗ ꯄꯨꯊꯣꯛꯈꯤ꯫

## ꯃꯃꯤꯡ ꯂꯩꯔꯕ ꯆꯠꯅꯕꯤꯁꯤꯡꯗ
* ** ''ꯈꯝꯕ ꯈꯝꯅꯨ (꯱꯹꯹꯵)'' **, ꯑꯁꯤ Chandam Shyamcharan ꯅ C.S. Films Imphal Productionꯒꯤꯗꯃꯛ ꯄꯨꯊꯣꯛꯄꯅꯤ꯫ 
* ** ''ꯈꯝꯕ ꯊꯣꯢꯕꯤ (꯱꯹꯹꯷)'' **, ꯑꯁꯤ Moirangthem Nilamani Singh ꯅ Anjana Filmsꯒꯤꯗꯃꯛ ꯂꯝꯖꯤꯡ ꯂꯝꯇꯥꯛꯄꯅꯤ ꯑꯃꯗꯤ ꯄꯨꯊꯣꯛꯄꯅꯤ꯫
* "ꯃꯣꯢꯔꯥꯡ ꯁꯥꯢ" ꯍꯥꯏꯕ ꯍꯧꯔꯛꯂꯤꯕ ꯆꯍꯤ ꯱꯰-꯲꯰ ꯑꯁꯤꯗ ꯃꯥꯡꯁꯤꯜꯂꯛꯂꯕ ꯏꯅꯥꯠꯀꯤ ꯏꯁꯩ ꯑꯃ ꯃꯃꯤꯡ ꯂꯩꯔꯕꯤ ꯁꯩꯁꯛꯄꯤ ꯃꯪꯀꯥ ꯃꯌꯥꯡꯂꯝꯕꯝ ꯅ ꯄꯨꯡ ꯱꯲꯰ ꯆꯨꯞꯅ ꯄꯥꯡꯊꯣꯛꯄꯥꯡꯊꯣꯛꯇꯨꯅ ꯅꯧꯍꯧꯅꯅ ꯍꯤꯡꯒꯠꯂꯟꯗꯨꯅ ꯃꯤꯌꯥꯝꯒꯤ ꯄꯨꯛꯅꯤꯡ ꯆꯤꯡꯁꯤꯟꯈꯤ꯫
* ꯆꯩꯆꯠ ꯲꯰꯱꯰ꯗ Laihui ensemble ꯅ ** ''Kao The sacred bull'' ** ꯍꯥꯢꯕ ꯐꯝꯄꯥꯛ ꯀꯨꯝꯃꯩ ꯄꯨꯊꯣꯛꯈꯤ꯫
* ꯃꯅꯤꯄꯨꯔꯤ ꯃꯃꯤ ꯀꯨꯝꯃꯩ ** ''Langon'' **ꯅ ꯈꯝꯕ ꯊꯣꯢꯕꯤ ꯒꯤ ꯅꯨꯡꯁꯤ ꯋꯥꯔꯤ ꯕꯨ ꯎꯠꯂꯤ꯫
* ꯃꯅꯤꯄꯨꯔꯤ ꯃꯃꯤ ꯀꯨꯝꯃꯩ ꯑꯃ 3D animation ꯒꯤ ꯃꯑꯣꯡꯗ ** ''Khamba Thoibi, the epic'' ** ꯍꯥꯏꯅ ꯃꯤꯡꯊꯣꯟꯗꯨꯅ ꯄꯨꯊꯣꯛꯀꯗꯧꯔꯤ꯫

## ꯁꯤꯁꯨ ꯌꯦꯡꯕꯤꯌꯨ
* ꯈꯝꯕ ꯊꯣꯢꯕꯤ ꯋꯥꯔꯤꯗ ꯌꯨꯝꯐꯝ ꯑꯣꯢꯗꯨꯅ ꯐꯣꯡꯕ ꯂꯥꯢꯔꯤꯛꯁꯤꯡ
* ꯅꯨꯃꯤꯠ ꯀꯥꯞꯄ

## ꯃꯇꯦꯡ ꯂꯧꯈꯤꯕ ꯂꯥꯢꯔꯤꯛꯁꯤꯡ
* 
* 
* 
* Full text of "Khamba Thoibi" and poems of Manipur
* 
* Hijam_Anganghal_Singh, by Elangbam Dinamani
* 

## ꯃꯇꯦꯡ ꯂꯧꯔꯛꯐꯝ

ꯃꯆꯥꯈꯥꯏꯕ:ꯁꯩꯔꯦꯡ ꯂꯤꯁꯥꯡ